יהושע מגנס

הרב מאיר יהושע מגנס (נולד בשנת 1951) הוא ר"מ בישיבת מרכז הרב, מתלמידיו הקרובים של הרב אברהם שפירא. כיהן כרב שיכונים א'-ב'-ג' של הפועל המזרחי בבני ברק. מייסדה ורבה של אולפנית בני עקיבא בתל אביב, מייסד והרב של מדרשת בת ציון. נולד בארצות הברית לאביו הרב משה מרדכי, במקורו מחסידי אלכסנדר בעיירה ז'עלוב בפולין, ונקרא על שם סבו, אבי אמו, הרב מאיר יהושע רוזנברג, בנו של הרב יהודה יודל רוזנברג. דודו הוא ד"ר ישראל שלמה בן-מאיר. בשנות ה-60 עלה לישראל. למד בישיבת הדרום ובישיבת מרכז הרב, שבה למד שנים בחברותא עם הרב יעקב שפירא, ראש הישיבה כיום. החל מכניסתו לישיבה נקשר לראש הישיבה הרב אברהם אלקנה שפירא, וכן לרב שלום נתן רענן, לחתנו הרב מרדכי פרום, ולרב שאול ישראלי, עמו למדו בקביעות מדי יום שישי הוא והרב יעקב שפירא.[דרוש מקור] לאחר נישואיו ליפה צוקרמן (אחייניתו של הרב אברהם צוקרמן) ועם פטירת חמיו, הרב שלום צוקרמן, כיהן הרב מגנס כרב שיכונים א'-ב'-ג' של הפועל המזרחי בבני ברק, כיורשו של חמיו. לאחר כעשר שנים הזמינו הרב אברהם שפירא לירושלים לשמש כר"מ במרכז הרב. במסגרת תפקידו בישיבה הוא גם אחראי לקבלת התלמידים לישיבה. הרב מגנס מלבד היותו ר"מ המעביר שיעורים יומיים בגמרא לכיתה מתלמידי שיעור ג בישיבת מרכז הרב, גם מעביר שיעורים באמונה לשכבות הגיל השונות בישיבה, סדרת שיעורים הכנה לשידוכין לבני הישיבה, ונחשב לדמות בכירה ברבני הישיבה. הרב מגנס עומד בראש תוכנית "הסדר מרכז", שבמסגרתה מתגייסים לשירות מקוצר בחורים מן הישיבות הגבוהות הציוניות. עד לשנת תשע"ה כיהן הרב מגנס כרב אולפנית בני עקיבא תל אביב, שנוהלה על ידי אשתו, הרבנית יפה מגנס, וכמחנך אחת מכיתות י"א שבאולפנית. בשנת תשע"ה פרשו שניהם מניהול האולפנית. הרב מגנס הוא הרב של מדרשת "בת ציון" שייסד עם אשתו בשכונת קריית משה. הוא חבר בוועדת פרס הרב קוק ובאיחוד הרבנים למען ארץ ישראל. הרב מגנס נשוי לרבנית יפה ומתגורר בירושלים בבניין דירות של ישיבת מרכז הרב. בן דודו הוא הרב יהושע בן מאיר. במשנתו בולטת ההערכה למסורת התורנית המועברת מגדול דור אחד למשנהו, ובפרט המסורת המועברת בין ראשי ישיבת מרכז הרב לדורותיה, מהרב קוק עד לרב אברהם שפירא. לאור זאת הוא מדגיש את חשיבות דרכה של ישיבת מרכז הרב, לעומת מגמה שקיימת לדבריו בחלקים מהציבור הציוני דתי לחדש דרכים שאינן מסתמכות על גדולי הדור ומנוגדות להדרכתם. הרב אברהם שפירא היה מפנה את תלמידי הישיבה לשאול אותו שאלות הלכתיות, כיום פוסק הרב מגנס בשאלות ההלכתיות בישיבה. תורת העולה - ביאור לסימני ליל הסדר בספר "עולת ראיה" של הרב קוק, תשס"ו. מהדורה שנייה מורחבת יצאה בתשע"ח. תורת ישעי - ביאור לסדר העבודה "אמיץ כח" על סדר עבודת הכהן הגדול ביום הכיפורים, תשס"ט ביאור תורת המערכה ל"מערכה הגדולה" על הלכות שבת מאת רבי עקיבא איגר, תשע"א תורת שבת הארץ - ביאור על המבוא לספר שבת הארץ של הרב קוק העוסק בהלכות שמיטה ובפרט בביסוס היתר המכירה, תשע"ד וכונן מקדשך - על ענייני ימי בין המצרים. מכון מים חיים, תשע"ז ימי שמונה - שיחות על חג החנוכה. מכון מים חיים, תשע"ח בשוב ד' ציון - שיחות על מועדי אייר. מכון מים חיים, תשע"ח מבקשי פניך - שיחות על הימים הנוראים. מכון מים חיים, תשפ"א. התפילה המתמדת - על התפילה, על "ענייני תפילה" בהקדמה לעולת ראיה. מכון מים חיים, תשע"ט דרך אמונה בחרתי - חשיבותה, דרך לימודה ובניין האמונה, סביב דברי הראי"ה קוק ב"מעט צרי". מכון מים חיים, תשפ"א מדיה וקבצים בנושא יהושע מגנס בוויקישיתוף שיעורים של הרב מגנס לצפייה ביוטיוב שיעורים של הרב מגנס לצפייה, האזנה וקריאה, באתר ישיבת בית אל שיעורים של הרב מגנס לצפייה או להאזנה, בערוץ מאיר הקלטות של שיעורים שהעביר במדרשת בת ציון שיעורים שהעביר בישיבת מרכז הרב רשימת המאמרים של הרב יהושע מגנס, באתר רמבי"ש סדרת שיעורים בספר אורות התשובה סדרת שיעורים באגדות החורבן מאמרים של הרב יהושע מגנס, באתר ספריית אסיף חגית רוטנברג, שליחת 'מרכז הרב' תל אביב - בגליון השבוע, באתר ערוץ 7, 25 ביוני 2009 נדב שרגאי, אחד מראשי "מרכז הרב", הרב יהושע מגנס: כל אחד זוכר היכן היה ומה עשה בליל הפיגוע, באתר הארץ, 24 בפברואר 2009 פנחס וולף‏, תלמידי הישיבה לשרת החינוך: "את רוצחת", באתר וואלה, 9 במרץ 2008 מאמר בספר הזיכרון 'בשמן רענן', לעילוי נשמת הרב שלום נתן רענן, חלק ב', עמ' תנד-תנט מאמר ארוך על קדושת ארץ ישראל בהלכה הרב יהושע מגנס, בראיון נרחב על דרישות הרפורמים, כשרות רבני "צהר" ופקודת השירות המשותף, אתר ערוץ 7. מאיר יהושע בן משה מרדכי מגנס (1951-), דף שער בספרייה הלאומית כתבות וראיונות עם הרב יהושע מגנס, באתר ערוץ 7 ראו 'בשמן רענן', לעילוי נשמת הרב רענן, ח"א עמ' קכו-קכט וח"ב עמ' תנד-תנט, דברי תורה, סיפורים וזיכרונות של הרב מגנס כיום דיקנית הסטודנטיות במכללה ירושלים